|  |
| --- |
| **O B R A Z A C**sudjelovanja javnosti u internetskom savjetovanju o Nacrtu prijedloga Odluke o porezima Grada Svetog Ivana Zeline |
| Naziv nacrta odluke ili drugog općeg akta o kojem se provodi savjetovanje | Nacrt prijedloga Odluke o porezima Grada Svetog Ivana Zeline |
| Naziv tijela nadležnog za izradu nacrta | Upravni odjel za društvene djelatnosti, normativne, upravo-pravne i ostale poslove |
| Obrazloženje razloga i ciljeva koji se žele postići donošenjem akta | Na temelju odredbi članka 20. dosadašnjeg Zakona o lokalnim porezima („Narodne novine“ broj 115/16, 101/17 i 114/22), bilo je propisano da jedinice lokalne samouprave (gradovi i općine) mogu uvesti slijedeće poreze: prirez porezu na dohodak, porez na potrošnju, porez na kuće za odmor i porez na korištenje javnih površina. Pritom, temeljem odredbe članka 42. navedenog Zakona predstavničko tijelo jedinice lokalne samouprave svojom odlukom utvrđuje visinu i nadležno tijelo naplate „lokalnih“ poreza.Sukladno tome, Gradsko vijeće Grada Svetog Ivana Zeline donijelo je Odluku o porezima Grada Svetog Ivana Zeline („Narodne novine“, br. 27/17, 128/17 i 140/20 i „Zelinske novine“, br. 4/17, 25/17 i 32/20) – u daljnjem tekstu: Odluka o porezima Grada Svetog Ivana Zeline, kojom su utvrđeni gradski porezi te stopa i visina poreza koji pripadaju Gradu Svetom Ivanu Zelini, sukladno do sada važećim propisima. Navedenom Odlukom o porezima Grada Svetog Ivana Zeline propisano je da Gradu Svetom Ivanu Zelini (u daljnjem tekstu: Grad) pripadaju slijedeći porezi: - prirez porezu na dohodak po stopi od 12% (maksimalna zakonska stopa je 12%),- porez na kuće za odmor koji se godišnje plaća u iznosu od 12,00 kuna odnosno 1,59 eura po m2 korisne površine kuće za odmor izgrađene od čvrstih materijala te 8,00 kuna odnosno 1,06 eura po m2 korisne površine kuće za odmor izgrađene od drvenog materijala (maksimalni zakonski iznos je 1,99 eura/m2),- porez na korištenje javnih površina po stopi od 12% na iznos ugovorene naknade koja se plaća na korištenje javnih površina.Hrvatski sabor je dana 28. rujna 2023. godine donio Zakon o izmjenama i dopuni Zakona o lokalnim porezima („Narodne novine“ broj 114/23) te Zakon o izmjenama i dopunama Zakona o porezu na dohodak („Narodne novine“ broj 114/23).  S obzirom na to da su se porez na dohodak i prirez porezu na dohodak, na temelju dosadašnjih zakonskih odredbi u pravilu utvrđivali i plaćali istovremeno, kako bi se porezni sustav pojednostavio na način da se ova dva javna davanja, koja se ubiru zajedno, ujedine u jedno davanje, navedenim Zakonom o izmjenama i dopuni Zakona o lokalnim porezima ukinut je prirez porezu na dohodak, dok je Zakonom o izmjenama i dopunama Zakona o porezu na dohodak omogućeno jedinicama lokalne samouprave da svojim odlukama samostalno upravljaju visinom stopa godišnjeg poreza na dohodak, kako bi, bez obzira na ukidanje prireza porezu na dohodak, zadržale visinu potrebnih prihoda za ostvarivanje svojih zadaća i nadležnosti, s primjenom od iduće godine.Budući da je navedenim zakonskim izmjenama, pored ostalog, ukinut prirez porezu na dohodak, sukladno odredbama članka 11. stavaka 1. i 2. Zakona o izmjenama i dopuni Zakona o lokalnim porezima Grad Sveti Ivan Zelina je, kao jedinica lokalne samouprave, dužan do 15. prosinca 2023. godine važeću Odluku o porezima Grada Svetog Ivana Zeline na odgovarajući način uskladiti s navedenim zakonskim izmjenama, odnosno iz iste brisati dosadašnje odredbe o prirezu porezu na dohodak, s početkom važenja od 1. siječnja 2024. godine. Ovo usklađenje moguće je provesti izmjenom važeće Odluke ili donošenjem nove odluke, pri čemu dosadašnja odnosno još uvijek važeća Odluka o porezima Grada Svetog Ivana Zeline ostaje na snazi do 31. prosinca 2023. godine. Nadalje, u cilju povećanja autonomije lokalnih vlasti i smanjenja ovisnosti jedinica lokalne samouprave o prijenosima središnje države, kako je već naprijed spomenuto, člankom 8. Zakona o izmjenama i dopuni Zakona o lokalnim porezima proširen je raspon u kojem su jedinice lokalne samouprave ovlaštene samostalno propisivati visinu poreza na kuće za odmor po metru kvadratnom korisne površine kuće za odmor, tako da mogući raspon za utvrđivanje visine poreza na kuće za odmor sada iznosi od 0,60 do 5,00 eura po metru kvadratnom korisne površine kuće za odmor (za razliku od dosadašnjeg raspona koji je iznosio od 0,66 do 1,99 eura po metru kvadratnom korisne površine). Slijedom toga, a s obzirom da se dosadašnji zakonski raspon za utvrđivanje visine poreza na kuće za odmor nije mijenjao od 2001. godine, ovim materijalom predlaže se povećanje iznosa poreza na kuće za odmor na 3,00 eura po m2 korisne površine kuće za odmor izgrađene od čvrstih materijala te na 2,00 eura po m2 korisne površine kuće za odmor izgrađene od drvenog materijala. U tom smislu bilo bi potrebno u važećoj Odluci o porezima Grada Svetog Ivana Zeline izmijeniti odredbu o visini poreza na kuće za odmor kako je predloženo. Prema procjeni, predloženim povećanjem poreza na kuće za odmor prihodi proračuna bi se povećali za 62.000,00 eura.Slijedom navedenog, s obzirom da je važeća Odluka o porezima Grada Svetog Ivana Zeline, koja je donesena 2017. godine, do sada imala već dvije izmjene i to 2017. i 2020. godine, cijenimo da je, iz praktičnih razloga, osnovano umjesto nove (treće) izmjene odluke donijeti potpuno novu odluku o porezima Grada Svetog Ivana Zeline. Novom cjelovitom odlukom obuhvatile bi se sve relevantne izmjene i dopune propisa, a ista bi, sukladno propisima, stupila na snagu s 1. siječnja 2024. godine, čime bi ujedno prestala važiti dosadašnja Odluka o porezima Grada Svetog Ivana Zeline. |
| Razdoblje trajanja savjetovanja | od 06.11. do 06.12.2023. |
| Ime/naziv sudionika/ce savjetovanja (pojedinac, udruga, ustanova isli.)koji/a daje svoje mišljenje ili primjedbe na nacrt akta |  |
| Tematsko područje i brojnost korisnika koje predstavljate, odnosno interes koji zastupate |  |
| Načelne primjedbe i prijedlozi na predloženi nacrtakta s obrazloženjem |  |
| Primjedbe i prijedlozi na pojedine članke nacrtaprijedloga akta s obrazloženjem |  |
| Ime i prezime osobe koja je sastavljala primjedbe i komentare ili osobe ovlaštene za zastupanje udruge, ustanove ili sl. |  |
| Kontakti | E-mail:Telefon: |
| **U skladu s odredbama Opće uredbe o zaštiti podataka dajem privolu Gradu Svetom Ivanu Zelini za prikupljanje i obradu mojih osobnih podataka (ime, prezime, broj telefona, email), za potrebe provođenja savjetovanja s javnošću pri donošenju općeg akta Grada Svetog Ivana Zeline. Osim svrhe za koju je dana privola, prikupljeni osobni podaci neće se koristiti u druge svrhe.****Potvrđujem da sam upoznat da imam pravo odustat od dane privole i zatražiti prestanak daljnje obrade osobnih podataka. Ispravak ili obavijest o odustajanju od dane privole dostaviti u pisanom obliku na** **dragutin.mahnet@zelina.hr** |
| Datum dostavljanja obrasca |  |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskim stranicama Grada Svetog Ivana Zeline? | DA | NE |

NAPOMENE:

Popunjeni obrazac dostaviti na adresu elektroničke pošte: savjetovanje@zelina.hr zaključno do 06.12.2023.

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Svetog Ivana Zeline. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.

Po isteku roka za dostavu primjedbi/prijedloga izradit će se i objaviti Izvješće o savjetovanju s javnošću, koje sadrži zaprimljene primjedbe i prijedloge te očitovanja s razlozima za neprihvaćanje pojedinih primjedbi i prijedloga. Izvješće će se objaviti na službenim Internet stranicama Grada Svetog Ivana Zeline www.zelina.hr.